open-index/open-wikipedia-markdown huggingface dataset:
Ursel Tilk

**Ursel Tilk** (sündinud 4. jaanuaril 1995) on eesti näitleja.

Ta on lõpetanud 2014. aastal Rapla Ühisgümnaasiumi ja 2018. aastal Eesti Muusika- ja Teatriakadeemia lavakunstikooli (28. lend). 

Aastatel 2018–2020 töötas Ursel Tilk Paide teatris. Alates 2022. aastast on ta Eesti Draamateatri näitleja.

Ta on mänginud peaosa 2023. aastal valminud filmis "Nähtamatu võitlus", Eedi rolli filmis "Elu ja armastus" (2024) ja Jüri rolli filmis "Must auk" (2024).

## Tunnustus
* 2023 Eesti Draamateatri meeskõrvalosa Väike Ants (Malcolmi kehastamise eest "Macbethis", Peetri rolli eest "Teoreemis" ning Kodaniku ja Polyneikese osa eest lavastuses "Vend Antigone, ema Oidipus")
* 2024 Eesti filmi- ja teleauhinnad – parim meesnäitleja filmis
* 2025 Bruno O'Ya stipendium
## Isiklikku

24. augustil 2024 abiellus ta Doris Tislariga. 

## Viited

## Välislingid
*
Želiezovce

**Želiezovce** (ungari keeles *Zselíz*, kuni 1895. aastani *Zseliz*, saksa keeles *Zelis*) on linn Slovakkias Nitra maakonnas Levice ringkonnas.

## Geograafiline asend
Želiezovce asub Hroni jõe ääres, Ungari piirist ligi 11 km kaugusel.

## Ajalugu
Želiezovcet on ürikutes esmamainitud 1274. aastal.

Aastatel 1818 ja 1824 viibis Želiezovces muusikaõpetajana helilooja Franz Schubert.

Linna järgi on saanud nime neoliitiline Želiezovce kultuur.

## Rahvastik

Slovakkia 2021. aasta rahvaloenduse andmetel oli Želiezovce elanikest slovakke 49,88%, ungarlasi 41,67% ja hiinlasi 0,09%. Rahvus oli teadmata 7,58%-l elanikest.

## Sõpruslinnad
* Miercurea Ciuc, Rumeenia
* Makó, Ungari
* Barcs, Ungari
* Trstená, Slovakkia

## Viited
Kiraalne tsenter

**Kiraalne tsenter** (IUPAC järgi kiraalsustsenter) on stereokeemia mõiste, mis tähistab sellist aatomit, mille ümber on tetraeedriliselt neli asendajat erinevate rühmadega (üks asendaja võib olla ka elektronpaar). Vahetades kiraalses tsentris omavahel ära kaks rühma, tekib kaks molekuli, mis on omavahel kiraalsed ehk nende peegelpildid ei kattu. Kuna need kaks molekuli koosnevad samadest aatomitest, mis aga asetsevad ruumiliselt erinevalt, on tegu ruumiliste isomeeridega ehk stereoisomeeridega.
Kuigi kiraalseks tsentriks oraanilises keemias on tihti süsinik, siis tegelikult võib kiraalseks tsentriks olla ka ükskõik milline teine aatom, mille ümber on neli asendajat tetraeedrilises paigutuses (nagu nt N<sup>4+</sup> või S). 

Kui molekulis on mitu kiraalset tsentrit, eristatakse stereoisomeeria all-liike. Kui kaks molekuli erinevad ainult ühes kiraalses tsentris, on tegu enantiomeeridega. Kui kaks molekuli erinevad rohkem kui kahes kiraalses tsentris, on tegu diastereomeeridega.



## Viited
Kristiin Räägel

**Kristiin Räägel** (sündinud 31. juulil 1993) on eesti näitleja.

Ta on lõpetanud 2020. aastal Eesti Muusika- ja Teatriakadeemia lavakunstikooli näitleja erialal (29. lend). Alates 2020. aastast töötab ta Tallinna Linnateatris näitlejana.

Ta on mänginud seriaalides "" ja "Alpimaja".

## Tunnustus
* 2022 – Kristallkingakese auhind
* 2022 – Tallinna Linnateatri kolleegipreemia parima naispeaosa eest
* 2022 – Tallinna Linnateatri juhtkonna preemia enim etendusi andnud naisnäitlejale

## Viited

## Välislingid
*
Kirchberg am Walde

**Kirchberg am Walde** on vald (*Marktgemeinde*) Austrias Alam-Austria liidumaal Gmündi ringkonnas.

1780. aastal sündis seal Austria ooperibass Johann Michael Weinkopf.

## Viited
Litschau

**Litschau** on linn (*Stadtgemeinde*) Austrias Alam-Austria liidumaal Gmündi ringkonnas. Litschau on Austria põhjapoolseim linn.

## Viited
Anatoli Kazmirtšuk

**Anatoli Kazmirtšuk** (sündinud 26. juunil 1970) on Ukraina sõjaväearst, Ukraina relvajõudude meditsiinivägede ülem. Riikliku sõjaväe meditsiinilise kliinilise keskuse "GVKH" endine juht (2012–2023). Ukraina teeneline arst, arstiteaduste doktor, professor, Ukraina riikliku teadus- ja tehnoloogiapreemia laureaat, Ukraina ministrite kabineti auhinna laureaat innovaatiliste tehnoloogiate arendamise ja rakendamise eest, meditsiiniteenistuse kindralmajor.

Anatoli Kazmirtšuk sai ametlikult meditsiinivägede ülemaks 2023. aasta 1. detsembril.

## Viited
Lõige (raamatukunst)

**Lõige** on raamatukujunduses raamatuploki lahtilõigatud üla-, all- või eesserv külgedes, millest raamatut on võimalik avada. Sellele vastavalt on nende lõikepindade nimetus **ülalõige**, **all-lõige** ja **eeslõige**.

Lõikepinnad võivad kujundatud lõikekaunistusega, millel on lisaks esteetilisele ka raamatut kaitsev funktsioon. Eeslõikesse võib lõigata sõrmeregistri.

## Lõike valmimine
Raamatu trükkimise ajal jookseb paber trükimasinasse rullilt või poognatena. Käsitsi tehtud paberi puhul sõltub paberi suurus nõrgraami suurusest. Vastavalt paberipoogna suurusele paigutatakse küljenduses raamatu formaadist ja trükipoogna skeemist lähtudes kokku 8, 12, 16 või 32 lehekülge ja valmis trükitud poogen murtakse mitmekordselt kokku õigesse formaati. Toorikud pannakse õiges järjekorras üksteise peale ja köidetakse vasakust servast. Lehitsetava raamatu saamiseks lõigatakse leheservad pärast kokku köitmist kolmest küljest - üla-, ees- ja allküljest - lahti, nii et tekivad kokkuköidetud vihikud.

## Viited
Vabadussõja mälestussammas Jüriöö pargis

**Vabadussõja mälestussammas Jüriöö pargis** on Tallinnas Jüriöö pargis asuv Vabadussõja mälestussammas.
Mälestusmärk valmis 2000. aastal, selle autorid on Ferdinand Mäll ja Alar Oruvee.

## Välislingid
* tallinn.ee: Jüriöö park
Laura Kukk

**Laura Kukk** (sündinud 14. veebruaril 1989) on eesti näitleja.

2018. aastal lõpetas ta Eesti Muusika- ja Teatriakadeemia lavakunstikooli näitleja erialal (28. lend). Alates 2018. aastast töötab ta Eesti Noorsooteatris.

Ta on mänginud filmides "Sangarid", "Tõde ja õigus" ja "Elu ja armastus" ning seriaalides "Kättemaksukontor", "Naiste sõda" ja "Estonia".

## Viited

## Välislingid
*
Enantiomeerne liig

**Enantiomeerne liig** (*ee*) on kiraalsete ainete puhtuse mõõt. See näitab kui palju on proovis üht enantiomeeri rohkem kui teist. 

* Kui mõlemat enantiomeeri on segus võrdselt 50% ja 50% on liig ehk *ee* 0%. 
* Kui üht enantiomeeri on 70% ja teist 30%, siis sellise segu liig on 70-30 = 40% *ee*. 
* Kui üht enantiomeeri on 100% ja teist 0% on *ee* 100%. 

Üldine valem enantiomeerse liia arvutamiseks aine A ja B puhul teades nende moolide hulka on (A-B) / (A+B) * 100% = *ee*

Ainete hulka segus võib arvutada massi kui ka moolprotsendi kaudu. Enantiomeerne liig on oluline mõiste nii keemias kui ka farmakoloogias, kus isomeersete molekulide bioloogiline toime võib erineda. Enantiomeetrilist liiga saab mõõta mitmesuguste analüütiliste tehnikate abil, sealhulgas kromatograafia ja polarimeetria.

Seotud mõiste on ka *er* ehk enantiomeerne suhe (ingl enantiomeric ratio). *er* väljendab sisaldab sama informatsiooni, kui ee, kuid esitab seda teisiti. Näiteks sellise segu, mille ee on 40% (ehk ta on 70% üks ja 30% teine enantiomeer), *er* on 7:3.
Diastereomeerne liig

**Diastereomeerne liig** (*de*) on diasteremeersete ainete puhtuse mõõt. See näitab kui palju on proovis üht diastereomeeri rohkem kui teist. 

* Kui mõlemat diastereomeeri on segus võrdselt 50% ja 50% on liig ehk *de* 0%. 
* Kui üht diastereomeri on 70% ja teist 30%, siis sellise segu on 70-30= *de* 40%. 
* Kui üht diastereomeeri on 100% ja teist 0% on *de* 100%. 

Üldine valem aine A ja aine B jaoks on (A-B) / (A+B) * 100% = *de*

Ainete hulga segus võib arvutada massi kui ka moolprotsendi kaudu. Diastereomeerset liiga saab mõõta mitmesuguste analüütiliste tehnikate abil, sealhulgas kromatograafia ja tuumamagnetresonants spektroskoopiaga (TMR). 

Seotud mõiste on ka *dr* ehk diastereomeerne suhe (ingl diastereomeric ratio). *dr* väljendab sisaldab sama informatsiooni, kui de, kuid esitab seda teisiti. Näiteks sellise segu, mille de on 40% (ehk ta on 70% üks ja 30% teine enantiomeer), *dr* on 7:3.
Margarethe von Wrangell (keemik)

**Margarethe von Wrangell** (26. detsember 1876/7. jaanuar 1877 Moskva – 21. märts 1932 Stuttgart) oli baltisaksa päritolu saksa põllumajanduskeemik ja esimene korraline naisprofessor Saksamaa ülikoolis.

Ta sündis Vene kindrali parun Karl Fabian von Wrangeli (1839–1899) ja tema kauge sugulase Julie Ida Marie von Wrangeli (1843–1927), kes oli temaga abielus tütrena. Oma isa ümberpaigutamiste tõttu veetis ta oma lapsepõlve Moskvas ja Ufas, hiljem Tallinnas, kus ta õppis saksakeelses õpetajate koolis, suvised lapsepõlved veetis ta Vodjal. Seal ilmnes tema talent matemaatika ja loodusteaduste alal. Ta lõpetas selle kooli aastal 1894 õpetajadiplomi ja kiitusega. Seejärel andis ta mitu aastat eratunde loodusteadustes. Ta tegeles ka maalimisega ja kirjutas lühijutte. Aasta 1903 Greifswaldi ülikooli botaanikakursusel osalemine sai tema elus pöördepunktiks. Aasta 1904 kevadest oli ta üks esimesi üliõpilasi, kes õppis loodusteadusi Tübingeni ülikoolis ja Leipzigis ning sai aastal 1909 Tübingeni ülikoolist keemiadoktorikraadi summa *cum laude*'ga. Tema lõputöö teemaks oli: Isomerismi nähtused formüülglutakoonhappe estris ja selle broomi derivaatides.

## Isiklikku
Ta abiellus aastal 1928 oma lapsepõlvesõbra vürst Vladimir Andronikoviga.
Schrems

**Schrems** on linn (*Stadtgemeinde*) Austrias Alam-Austria liidumaal Gmündi ringkonnas.

## Tuntud inimesi

* Josef Allram (1860–1941), kirjanik ja õpetaja

## Viited
Eesti maardlate loend

Siin on loetletud Eesti maardlaid.

### Dolokivimaardlad
* Anelema dolokivimaardla
* Hellamaa dolokivimaardla
* Kaarma dolokivimaardla
* Koonga dolokivimaardla
* Kurevere dolokivimaardla
* Orgita-Haimre dolokivimaardla

### Fosforiidimaardlad
* Aseri fosforiidimaardla
* Rakvere fosforiidimaardla
* Toolse fosforiidimaardla
* Tsitre fosforiidimaardla

### Kristalliinse ehituskivi maardla
* Maardu graniidimaardla

### Liivamaardlad
* Hiiumadala liivamaardla
* Kaku liivamaardla
* Naissaare liivamaardla
* Pannjärve liivamaardla
* Piusa liivamaardla
* Prangli liivamaardla
* Tallinna-Saku liivamaardla

### Lubjakivimaardlad
* Aavere lubjakivimaardla
* Harku lubjakivimaardla
* Karinu lubjakivimaardla
* Kunda lubjakivimaardla
* Metsla lubjakivimaardla
* Nabala lubjakivimaardla
* Vasalemma lubjakivimaardla
* Võhmuta lubjakivimaardla
* Väo lubjakivimaardla

### Meremudamaardlad
* Haapsalu meremudamaardla
* Käina meremudamaardla
* Mullutu-Suurlahe meremudamaardla

### Põlevkivimaardla
* Eesti põlevkivimaardla

### Savimaardlad
* Arumetsa savimaardla
* Aseri savimaardla
* Joosu savimaardla
* Kallavere savimaardla
* Kunda savimaardla
* Küllatova savimaardla

### Turbamaardlad
* Ellamaa turbamaardla
* Endla turbamaardla
* Epu-Kakerdi turbamaardla
* Lavassaare turbamaardla
* Puhatu turbamaardla
* Sangla turbamaardla

## Välislingid
* Üleriigilise tähtsusega maardlad (2005-2016) Vabariigi Valitsuse 9. juuni 2005. a määrus nr 131. Elektrooniline Riigi Teataja
Josh Hartnett

**Joshua Daniel Hartnett** (sündinud 21. juulil 1978) on USA filminäitleja ja produtsent.
  
Ta on tuntud filmides nagu "Allatulistatud Black Hawk", "Pearl Harbor", "Halloween H20: 20 aastat hiljem", "Sin City" ja "Õnneseen Slevin".

## Välislingid
* Josh Hartnett andmekogus IMDb (inglise)
Future house

***Future house*** on *[[house]]* muusika alažanr, kus asetsevad futuristlikud sündid ja helid, mis meenutavad *[[bass house]]* muusikat, aga on kõla poolest ekstreemsemad. Tihtipeale sisaldab *future house* teiste žanritega võrreldes ebatavalisi muudatusi. Paljud *future house* laulud sisaldavad metalseid helisid klassikalise 4/4 trummilöögi taga.
Palisades Tahoe

**Palisades Tahoe** on suusakuurort USA lääneosas, mis asub California osariigis Olympic Valleys, Tahoe linnast loodes Sierra Nevada piirkonnas. Alates selle asutamisest 1949. aastal oli kuurort tuntud kui Squaw Valley, kuid 2021. aastal muudeti nime sõna "squaw" halvustava konnotatsiooni tõttu. See oli 1960. aasta taliolümpiamängude toimumispaik.

Palisades Tahoe kuurort on Tahoe järve piirkonna suurim suusakompleks ja on tuntud oma keerulise maastiku poolest. Palisades Tahoe (välja arvatud Alpine Meadows) baaskõrgus on 1890 meetrit ja suusatatav 15 ruutkilomeetrit, kasutades 23 tõstukit, nelja vaiptõstukit, õhutrammiteed ja gondlit, mis ühendab seda Alpine'iga. Selle tipp on 2750 m Granite Chiefi juures ja aastane lumesadu on keskmiselt 1,2 meetrit. Kuurort meelitab aastas ligi 600 000 suusatajat ning seal toimuvad ka mitmed iga-aastased suveüritused.

1960. aasta olümpiamängude tähelepanu tõstis kuurordi tuntust ja alates 1970. aastatest toimus mitmeid omanikuvahetusi. 2012. aastal ühines see lähedalasuva Alpine Meadowsiga ja sai nimeks Squaw Valley Alpine Meadows, et pakkuda ühist juurdepääsu 24 km², 43 liftile ja üle 270 rajale. Siiski on kuurortide vahel ehitatud gondliühendus ja selle baasi kavandatud arendus leidnud keskkonnakaitsjate vastuseisu.

Palisades Tahoe korraldas 1969. aastal maailma karikasarja etapi nelja mäesuusatamise alaga: slaalom ja suurslaalom nii meestele kui ka naistele. Pärast 48-aastast eemalolekut naasid naiste alad 2017. aasta märtsis ja üldliider Mikaela Shiffrin USA Colorado osariigist võitis mõlemad alad.
Massitoimeseadus

**Massitoimeseadus** on seadus füüsikalises keemias, mis kehtib lihtsate reaktsioonide kohta (nt elementaarreaktsioonide kohta) ning mille kohaselt on reaktsiooni kiirus võrdeline reageerivate ainete kontsentratsioonidega, kusjuures iga aine kontsentratsioon on astmes, mis on võrdne sama aine stöhhiomeetriakoefitsiendiga reaktsiooni tasakaalustatud võrrandis. Seaduse olemus seisneb selles, et mida suurem on aine kontsentratsioon, seda suurem on tõenäosus, et lähteaine(te) molekulid lahuses või gaasifaasis kohtuvad ja põrkumisel reageerivad (nn aktiivsete põrgete teooria).

Näiteks avaldub reaktsiooni NO2 + NO2 ↔ N2O4 (ehk 2NO2 ↔ N2O4) pärisuunalise reaktsiooni kiirus massitoimeseaduse kohaselt kui v1 = k1∙cNO22, kus k1 on pärisuunalise reaktsiooni kiiruskonstant. Vastassuunalise reaktsiooni kiirus avaldub kui v-1 = k-1∙cN2O4, kus k-1 on vastassuunalise reaktsiooni kiiruskonstant. Reaktsiooni kiiruskonstandi mõõtühik on selline, et reaktsiooni kiiruse ühik oleks M-1s-1, sest reaktsiooni kiirus on defineeritud kui saaduse kontsentratsiooni (mõõtühik M ehk mol/dm3) muut ajaühikus.

Massitoimeseaduse abiga on võimalik teatud lihtsustusi tehes avaldada reaktsiooni kineetikat iseloomustavad parameetrid ka keerulisemate reaktsioonide jaoks (näiteks saab tuletada biokeemias tuntud Michaelis-Menteni võrrandit). Samuti saab massitoimeseaduse abil tuletada reaktsiooni tasakaalukonstandi võrrandit, kuna reaktsiooni tasakaaluolekus on päri- ja vastassuunalise reaktsiooni kiirused definitsiooni järgi võrdsed. Küll on tasakaalukonstandi avaldises korrektsem kasutada ainete tasakaaluliste kontsentratsioonide asemel ainete aktiivsusi.

Massitoimeseadust ei tohiks ajada segamini massi ja energia jäävuse seadusega.

## Viited
Pinupilt

**Pinupilt** on fookuse virnastamise meetodi tulemusel saadud kujutis. Samast objektist tehakse mitu erineva teravuspunktiga jäädvustust ja koondatakse need digitaalse pilditöötlustehnika abil üheks pildiks.

Pinupildi tüüpilisteks näideteks on tootefotod, makrofotograafia ja optiline mikroskoopia.

## Galerii

Fail:Kärbse suu.jpg|Pinupilt tavalise kärbse suust
Fail:Toakärbes.jpg|Pinupilt toakärbsest
Fail:Clastobasis loici male terminalia posterior view.jpg|Pinupilt seenesääse tagakehast
Fail:Raspberry - whole (Rubus idaeus).jpg|Pinupilt vaarikast
Karpvähiline.jpg|Pinupilt karpvähilisest
Kalda-kammjalg (Sida crystallina).jpg|Kalda-kammjalg
Inimese peatäi.jpg|Peatäi


## Vaata ka
* Fookuse virnastamine

## Viited
Vabamõtlemine

**Vabamõtlemine** on epistemoloogiline arusaam, mille kohaselt uskumusi ei tohiks kujundada autoriteedi, traditsiooni, ilmutuse või dogma alusel, vaid uskumusteni tuleks jõuda loogika, mõistuse, kahtlemise ja vaatluse meetodite abil.

## Vaata ka

*ateism
*empirism
*Vabamõtlejad (raamatusari)
*valgustusfilosoofia
Rainer Elhi

**Rainer Elhi** (sündinud 21. detsembril 1994) on eesti näitleja.

Ta on lõpetanud 2014. aastal Tallinna Kuristiku Gümnaasiumi ja 2021. aastal Tartu Ülikooli Viljandi kultuuriakadeemia teatrikunsti õppekava näitleja erialal (13. lend). Alates 2021. aastast töötab Rainer Elhi Rakvere Teatris.

## Viited

## Välislingid
*
Luminița Odobescu

**Luminița-Teodora Odobescu** (sündinud 3. mail 1969 Reghinis) on Rumeenia diplomaat ja poliitik.

Luminița Odobescu lõpetas Bukaresti Majandusuuringute Akadeemia kaubandusteaduskonna 1992. aastal. Doktorikraadi rahvusvahelise majanduse alal omandas ta samas kõrgkoolis 2003. aastal. 1992–1995 töötas ta "Virgil Madgearu" Rahvuslikus Instituudis teadurina. 1995–2002 töötas ta Rumeenia Majanduse ja Kaubanduse ministeeriumis, kus ta oli alates 1999. aastast Euroopa Liidu osakonna juhataja.

2002–2007 töötas ta Rumeenia alalises esinduses Euroopa Liidu juures. 2008. aasta juunist kuni 2012. aasta veebruarini oli ta Rumeenia Välisministeeriumi Euroopa liidu osakonna juhataja. 2012. aasta veebruarist kuni novembrini oli ta Rumeenia Välisministeeriumi Euroopa asjade riigisekretär. 2012. aasta novembrist kuni 2015. aasta augustini oli ta Rumeenia peaministri Euroopa asjade ja välissuhete nõunik. 2015. aasta septembrist kuni 2021. aasta novembrini oli ta Rumeenia esindaja Euroopa Liidu juures.

15. juunist 2023 kuni 23. detsembrini 2024 oli ta Rumeenia välisminister.

## Viited
Michael Matt

**Michael Matt** (sündinud 13. mail 1993 Bludenzis Vorarlbergi liidumaal) on Austria mäesuusataja. Tema põhialaks  on slaalom. Ta on endise mäesuusataja Mario Matti ja endise suusakrossi sõitja Andreas Matti noorem vend.

Matt tegi oma MK-võistluste debüüdi 20-aastaselt Soomes Levis  slaalomis 2013. aasta novembris, võisteldes koos oma venna Marioga. Ta osales 2015. aasta maailmameistrivõistlustel USA-s Beaver Creekis. Matt võistles slaalomis, kuid katkestas teise sõidu. 13. novembril 2016 Levis Soomes oli ta teise koha mehena esimest korda maailma karikasarja etapil poodiumil, etapi võitis ta aga esimest korda 5. märtsil 2017 Sloveenias Kranjska Goras.

2018. aasta taliolümpiamängudel Lõuna-Koreas Pyongchangis lõpetas Matt slaalomivõistluse esimese sõidu 12. kohaga, kuid tõusis pärast teist sõitu kolmandaks, kindlustades endale pronksmedali. Ta kuulus ka Austria koondisse, mis võitis meeskondlikus arvestuses hõbemedali. Tähelepanuväärne on see, et perekond Matt võitis olümpiamängudelt täiskomplekti medaleid: vend Mario võitis 2014. aastal Sotšis kulla slaalomis, vend Andreas 2010. aastal Vancouveris suusakrossis hõbeda. Esimest korda taliolümpial peetud võistkondlikus arvestuses võitis Matt oma teise medali Pyeongchangis hõbemedaliga Šveitsi koondise selja taga 24. veebruaril Austria segakoondises koos Stephanie Brunneri, Manuel Felleri, Katharina Liensbergeriga. Katharina Gallhuber ja Marco Schwarz. Matt võitis veel kaks hõbemedalit 2019. aasta maailmameistrivõistlustel Åres, meeskonnaga ja slaalomis. Pärast seda, kui ta oli MK-hooaja 2021/22 alguses vormilangusega hädas ja pärast Kitzbühelis saavutatud viiendat kohta slaalomis osales ta 2022. aasta taliolümpiamängudele Pekingis, võitis ta seal koos Johannes Strolzi, Stefan Brennsteineri, Katharina Liensbergeri, Katharina Truppe ja Katharina Huber võitis meeskondlikus arvestuses kuldmedali.

## Välislingid
*[Michael Matt [Rahvusvaheline Suusaföderatsioon]-i veebilehel]i kodulehel
*[Michael Matt [ROK]-i veebilehel]-i kodulehel
*Michael Matt Ski-DB Alpine Ski Database'is
*Michael Matt Olympedia veebilehel
Alberndorf im Pulkautal

**Alberndorf im Pulkautal** on vald (*Gemeinde*) Austrias Alam-Austria liidumaal Hollabrunni ringkonnas.

## Sõpruslinn

* Hainburg, Saksamaa.

## Viited
Raamatuplokk

**Raamatuplokk** on raamatu kaante vahel olev trükitud paber (leheküljed). Raamatuplokk koosneb kokkumurtud trükipoognatest, mis on omavahel ühendatud liimköites või kokku õmmeldud ja kolmest küljest lõigatud, nii et seda saab lehitseda.

Raamatuploki osad on
* vihikutena kokku pandud leheküljed
* selja tugevdusmaterjal (tekstiil või paber või pärgament), köitmed
* kaptaalid
* vahel ka ploki külge õmmeldud järjehoidja või mitu

Raamatuploki kõige ülemine lehekülg on tiitelleht, eestiitel või kaitseleht. Raamatuplokki ja kaasi ühendab ühe murruga lisaleht: vastavalt paiknemisele ees- või tagaleht.

## Pildid

File:Buchbinden Lage verknoten.jpg|Raamatuploki õmblemine üksikutest vihikutest
File:Amateurboekbinden- reparatie van een oud boek op een naaibankje.JPG|Raamatu köite parandamine ise tehtud köitmisraamil
File:Buchbinden-Block-Vorsatz.png|Ees- ja tagalehe liimimine raamatuploki külge
File:Buchbinden-Block-Vorsatz-2.png|Kaante liimimine ees- ja tagalehe külge


## Vaata ka
* Raamatuselg
* Ehislõige
* Raamatuköitmine
Soon (raamat)

**Soon** on raamatu köitmisel raamatu selja ja kaane vahele tekkiv süvend, mis hõlbustab raamatu avamist.

## Pildid

Tranche pediapress book.jpg|Soonega köide
Three Principles of the People Research 20210313.jpg|Soonega köide


## Viited
Guntersdorf

**Guntersdorf** on vald (*Marktgemeinde*) Austrias Alam-Austria liidumaal Hollabrunni ringkonnas.

Guntersdorf asub Alam-Austria *[[Weinviertel]]i* piirkonnas. Vaid u. 1,2 % valla territooriumist on kaetud metsaga.

## Viited
Paunköide

**Paunköide** ehk **kottköide** ehk **kukkurköide**, ka **kukkurraamat** on keskajal kasutusel olnud raamatuköite vorm: köidet kattev nahk oli ühes servas pikendatud ja sõlmeks kokku kurrutatud. Selle sõlme abil sai köidet riputada vööle nagu kukrut ja raamatut oli võimalik lugeda seda vöölt lahti võtmata.

## Ajaloost
Paunköite kõrgaeg oli Saksamaal ja Madalmaades 14.–15. sajandil, vähesel määral valmistati neid veel ka 16. sajandil enne tüübi käibelt kadumist. Seda köitetüüpi on kujutatud paljudel sellest perioodist pärit tahvelmaalidel ja puuskulptuuridel, kuid paunköiteid endid on säilinud vähe.

Üht paunköidet, Magnus Erikssoni linnaõiguse koodeksit, säilitatakse ka Tallinna linnaarhiivis.

## Eesti kunstis
Niguliste kiriku peaaltaril kannavad paunköidet käes kaks puust nikerdatud pühakufiguuri: kesksest Maarja kroonimise stseenist paremal seisev Matteus ja oletatavasti püha Siimon parema sisetiiva ülemises reas. Paunköites raamatuga oli kujutatud ka Tartu Jaani kiriku krutsifiksigruppi kuulunud apostel Johannese skulptuur, mis 1941. aastani asus Riia Ajaloomuuseumis. 

Paunköiteid teevad köitekunstnikud ka tänapäeval, näiteks Raivo Vahtra 2010. aastal paunköitesse köidetud piibel.

## Pildid

Kempten Keckkapelle Fresko Beutelbuch.jpg|Pühak paunköitega käes freskol Kemptenis, u 1460
Martin Schongauer - The Holy Family - Google Art Project.jpg|Martin Schongaueri "Püha perekond", Maarja süles on paunköites või *[[chemise]]*is raamat
Saint-Jean-de-Maurienne (73) cathédrale St Jean Baptiste 41.jpg|Kottköide *[[misericordia]]*l Saint-Jean-de-Maurienne'i katedraalis
BLB Cod K 3356 2v-3r.jpg|Katharina Roederile kuulunud 16. sajandi kottköide, 1540. Karlsruhe, Badische Landesbibliothek, Cod K 3356 2v-3r


## Viited
Koorküla Piirijärv

**Piirijärv** (ka *Koorküla Piirijärv*, läti keeles *Glēzeris*, *Pīri ezers*)  on looduslik järv Eesti-Läti piiril. Järve Läti-poolne osa jääb Härgmäe valla territooriumile ja Eesti-poolne osa Tõrva valla Jeti küla territooriumile.

Järve pindala on 2,2 ha, pikkus 240 m, laius 140 m ja kaldajoone pikkus 611 m.

Järve vesi on pruunikat värvi.

Kaladest esineb seal haugi, ahvenat ja särge.

## Viited
Marta Lotta Kukk

**Marta Lotta Kukk** (sündinud 28. märtsil 1999 Viljandis) on eesti laulja ja lauluõpetaja.

Muusikaõpinguid alustas Kukk pärimusmuusikalaagrites, seejärel õppis ta Pärnus Toomas Volli laulustuudios koori- ja soololaulu ning muusikakoolis viiulit. Hiljem õppis ta Georg Otsa nimelises muusikakoolis rütmimuusika osakonnas laulmist ja võttis juurde kitarritunde. Tema lauluõpetaja on Ithaka Maria. 

Ta on tegutsenud mitmes ansamblis, näiteks Before The Outro ja Analoog. Ta on töötanud lauluõpetajana huvikoolis Taisi Laululapsed.

Esimest korda esines Marta Lotta Kukk televisioonis 2022. aasta sügisel Kanal 2 saates "Ma näen su häält", esitades talisupleja rollis lugu "Love never felt so good". 2023. aasta sügisel osales ta TV3 saates “Eesti otsib superstaari“, kus jõudis kümne finalisti hulka, kuid langes 12. novembril viiendana välja. Ta on esinenud ka ETVs. 

Marta Lotta Kukk on kirjutanud laulud "Valssi", "Emale" ja "Ära siit vihma käest". 

## Viited


## Välislingid
* Marta Lotta Kukk tahab vastamisi minna oma nimekaimuga: tahaks finaalis kukepoksi! tv3.ee, 12. november 2023
* Vide | Superstaarisaatest ootamatult lahkuma pidanud Marta Lotta Kukk: mul oli sellel nädalal väga suur ärevus, et selle kõigega hakkama saada Kroonika, 13. november 2023
* Ithaka Maria oma õpilase Marta Lotta superstaarisaatest väljalangemisest: tean natuke, mis tema silmade taga sel ajal toimus... Kroonika, 14. november 2023 
* Saatest «Eesti otsib superstaari» televaatajate hinge pugenud Marta Lotta Kukk väljalangemisest ja enda plaanidest elu24.ee, 15. november 2023
Follikulaarvedelik

**Follikulaarvedelik** on vedelik, mis täidab munasarja antraalse folliikuli õõnsust ehk antrumi ja ümbritseb munarakku. Follikulaarvedeliku komponentideks on hormoonid, ensüümid, antikoagulandid, antioksüdandid, elektrolüüdid ning reaktiivsed hapnikuühendid. Follikulaarvedelik on oluliseks keskkonnaks rakkudevahelise suhtluse toimumiseks munasarja folliikulites. Follikulaarvedelikku on võimalik uuringuteks koguda transvaginaalse folliikulipunktsiooni käigus.

## Moodustumine
Follikulaarvedelik moodustub nii verest kui ka munasarja folliikuli somaatiliste rakkude poolt sekreteeritud komponentidest. Munaraku vabanemisel folliikulist ehk ovulatsiooni käigus satub suures koguses follikulaarvedelikku munajuhasse.

## Koostis
Follikulaarvedelik koosneb peamiselt valkudest ja steroidhormoonidest, sisaldades folliikuleid stimuleerivat hormooni (FSH), luteiniseerivat hormooni (LH), kasvuhormooni (GH), inimese koorioni gonadotropiini (hCG), progesterooni ja östradiooli. Veel leidub follikulaarvedelikus tsütokiine ja kasvufaktoreid, samuti metaboliite nagu aminohapped, lipiidid ja rasvhapped.

## Olulisus rakkudevahelises suhtluses
Munasarja folliikulite arengu käigus nende mõõtmed suurenevad, mistõttu tekib pikem distants munaraku ning kaugeimate granuloosarakkude vahel. Sellest lähtuvalt muutub olulisemaks ka parakriinne signaliseerimine muraalsete granuloosarakkude ning kumulus-munarakk kompleksi vahel. Üheks heaks näiteks parakriinsest signaliseerimisest on epidermaalse kasvufaktori (EGF) laadsete peptiidide sekreteerimine granuloosarakkude poolt follikulaarvedelikku, mis on võimelised seonduma spetsiifiliste retseptoritega, mis asuvad kumuluse granuloosarakkude pinnal.

Lisaks parakriinsele signaliseerimisele kasutavad munasarja folliikuli rakud üksteisega suhtlemiseks rakuväliseid vesiikuleid ehk EV-sid (*extracellular vesicles*), mida sekreteeritakse follikulaarvedelikku. Kuna EV-d sisaldavad mitmeid bioaktiivseid molekule nagu miRNA-sid, mRNA-sid ja valke, suudavad nad mõjutada vesiikuleid vastu võtvate rakkude funktsiooni. Teadusuuringud on näidanud, et muraalsed ja kumuluse granuloosarakud on võimelised endasse EV-sid sisse võtma. EV-de rollist munasarja folliikuli rakkudevahelises suhtluses on tänapäeval veel vähe teada.

Üle 90% follikulaarvedelikus sisalduvatest miRNA-dest ei paikne mitte EV-des, vaid hoopis kompleksis koos AGO2, nukleofosmiin 1 või teiste valkudega. Tallinna Tehnikaülikooli ja Tartu Ülikooli teadlased on avaldanud teadusartikli, kus uuriti miRNA-de tasemeid viljakate naiste ning polütsüstiliste munasarjade sündroomiga (PCOS) naiste preovulatoorsest folliikulist kogutud follikulaarvedelikus, selles sisalduvates rakuvälistes vesiikulites ning granuloosarakkudes. Antud teadustöö näitas, et miRNA-de tasemed olid kõigis uurimismaterjalides erinevad, viidates sellele, et polütsüstiliste munasarjadega naistel võivad esineda häired miRNA-de poolt vahendatud rakkudevahelises suhtluses.

## Viited
Geotropism

**Geotropism**, ka **gravitropism** on üks kuuest tropismi liigist, mis kirjeldab taime juurte orienteeritud kasvu raskusjõu suhtes. Olenemata taime asendist suundub juur geotroopselt allapoole. Selline nähtus on põhjustatud gravitatsioonist. Omadus esineb ka seentes.

## Kirjeldus
Taime juured kasutavad gravitatsiooni ning raskusjõudu kasvujuhina, väänates juured alati maapinnaga vastakuti ehk alla. Gravitatsioonist põhjustatud kasv tagab juurte kinnitumise pinnasesse, et taim saaks edasipidiselt toitained ning vett. 

## Põhjused
Gravitatsiooni tunnetavad taimed rakkude abil (statotsüüdid), mille sees asetsevad selleks spetsialiseerunud organellid – tihedad amüloplastid (statoliidid), mis vajuvad raku asendi muutudes selle põhja. Arvatakse, et selline amüloplastide füüsikalises mõttes alla suunas vajumine aktiveerib retseptorid, mis panevad taime võsu ja juure oma kasvusuunda korrigeerima.

## Avastuse ajalugu
Charles Darwin, inglise loodusuurija, oli esimene, kes dokumenteeris geotropismi, avastades, et taime juured näitavad positiivset geotropismi ning taime varred negatiivset geotropismi. Raamat, kus esineb geotropismi esimene kirjeldus avaldati aastal 1881.

## Esinemine

Geotropism on paljude juurtega taimede üldtunnuseks. Kõige selgemalt on näha seda potitaime ümberkukkumisel, kui taime vars demonstreerib negatiivset geotropismi kasvades ülespoole, kuid juured, mis ulatuvad potist välja, küündivad peale poti ümber minekut maapinna poole ehk demonstreerivad positiivset geotropismi.

## Uuringud
Geotropismi kui nähtust on uuritud peamiselt vertikaalselt kasvavates taimedes, nagu näiteks seemikute juured, mais, tomat, tubakas, munguba ning hiljuti harilik müürlook.

## Viited
Kingu tänav

**Kingu tänav** on tänav Tartus. Tänav algab Puiestee tänaval paralleelselt Mäe tänavaga. See oli varem Puiestee tänava umbsopp, mis  sai eraldi nime 10.01.1958.
Piper Laurie

**Piper Laurie** (sünninimi **Rosetta Jacobs**; 22. jaanuar 1932 Detroit, Michigan – 14. oktoober 2023 Los Angeles, California) oli USA näitleja.

Ta sõlmis 1949. aastal lepingu Universal Studiosiga ja seejärel anti talle lavanimeks Piper Laurie. Tema läbimurderoll oli komöödiafilmis "Louisa" (1950), kus ta mängis koos Ronald Reaganiga. Oma näitlemisoskuste lihvimiseks suundus ta 1950. aastatel New Yorki ja asus seal põhjalikumalt näitlemist õppima.

1961. aastal mängis ta koos Paul Newmaniga peaosas filmis "Mängur" ("The Hustler"). See roll tõi talle Oscari nominatsiooni parima naispeaosatäitja kategoorias. Laurie' järgmine roll oli alles 15 aastat hiljem, Stephen Kingi teosel põhinevas filmis "Carrie", kus ta kehastas filmi nimitegelase fanaatiliselt usklikku ema Margaret White'i. See roll osutus jällegi väga edukaks, tuues talle Oscari ja Kuldgloobuse nominatsooni parima kõrvalosatäitja kategoorias. Samuti on Laurie tuntud 1986. aasta filmist "Jumalast hüljatud" ("The Children of a Lesser God"), kus esitatud rolli eest pälvis ta taas parima naiskõrvalosatäitja Oscari nominatsiooni. Samal aastal mängis telefilmis "Promise", võites rolli eest Primetime Emmy auhinna.

Alates 1980. aastatest mängis Laurie paljudes telesarjades. Tema kuulsaim teleroll on Catherine Martellina David Lynchi sarjas "Twin Peaks" (1990–1991). Selle rolli eest võitis ta Kuldgloobuse, lisaks esitati veel kolmele Primetime Emmy auhinnale. Kuldgloobusele või Primetime Emmy auhinnale esitati ta veel rollide eest telesarjades "Ogalinnud" ("The Thorn Birds"; 1983), "St. Elsewhere" (1983) ja "Frasier" (1999).

1950. aastate alguses kurameeris ta toonase filmitähe ja hilisema USA presidendi Ronald Reaganiga. Aastatel 1962–1982 oli ta abielus filmikriitik Joe Morgensterniga. 1971. aastal adopteerisid nad tütre.

## Viited

## Välislingid
* 
* Whitmore, Greg (16. oktoober 2023). "Piper Laurie: a life in pictures". The Guardian.
Vaik-sarvpoorik

**Vaik-sarvpoorik** (*Ceriporiopsis resinascens*) on klassi *[[Agaricomycetes]]* kuuluv kandseente liik.

## Välislingid
*
Ikeda

**Ikeda** (jaapani 池田) on linn Jaapanis Ōsaka prefektuuris. Asub Ōsakast põhja pool.

Oktoobris 2023 oli linnas 104 388 elanikku.

## Viited

## Välislingid

*Ikeda koduleht
Kama (Jaapan)

**Kama** on linn Jaapanis Fukuoka prefektuuris. Asub Fukuoka ja Kitakyūshū vahel.

Kama linn loodi 2006. aastal Yamada linna ning Inatsuki, Kaho ja Usui alevi liitmise teel.

Oktoobris 2023 oli linnas 33 460 elanikku.

## Viited

## Välislingid
*Kama koduleht
Antikeha kristalluv fragment

**Antikeha kristalluv fragment** (erialakirjanduses tähistatakse sageli Fc, ingliskeelsest *fragment* ja *crystal*) on antikeha molekuli osa, mis on ühesugune kõigi samas organismis toodetud sama tüüpi (nt IgG) antikehade jaoks. Fc ei vastuta antigeeni äratundmise ega sidumise eest (seepärast ei ole Fc struktuuri variatiivsus vajalik), kuid saab ise seostuda nn Fc retseptoriga, mis paikneb mitmete immuunsüsteemi talitlusega seotud rakkude pinnal.

Retseptoriga seostumiseks peab antikeha kristalluv fragment olema glükosüülitud. Fc sisaldab antikeha nn raskete ahelate osasid ning Fc saab fragmendina eraldada muust antikehast, kasutades papaias sisalduvat proteaasi papaiini. Nimetuses sisalduv sõna „kristalluv“ tuleneb asjaolust, et Fc kontsentreeritud lahus annab jahutatuna kergesti valgulisi kristalle. Seda märkas esimesena 1959. aastal briti biokeemik Rodney Robert Porter, kes jagas 1972. aastal Nobeli auhinda füsioloogia ja meditsiini valdkonnas oma USA kolleegi Gerald Maurice Edelmaniga – mõlemad teadlased uurisid antikehade struktuurseid iseärasusi.

## Viited
Antikeha antigeeni siduv fragment

**Antikeha antigeeni siduv fragment** (erialakirjanduses tähistatakse sageli Fab, ingliskeelsest *fragment* ja *antigen-binding*) on antikeha molekuli osa, mis vastutab organismi suhtes võõra molekuli ehk antigeeni tuvastamise ja sidumise eest. Fab koosneb antikeha kerge ahela ja raske ahela osadest. Erinevalt Fc fragmendist, mille struktuur on ühesugune kõigi samas organismis toodetud sama tüüpi antikehade jaoks, peab Fab struktuur olema varieeruv, et tagada kõikvõimalike antigeenide (sh haigustekitajate ehk patogeenide) äratundmist.

Üks immunoglobuliin G molekul sisaldab kaks antigeeni siduvat fragmenti ning üksikut Fab saab eraldada muust antikehast, kasutades papaias sisalduvat proteaasi papaiini. Dimeersel kujul saab aga F(ab’)2 eraldada, kasutades proteaasi pepsiini.

Organismis tagatakse toodetavate Fab struktuuride variatiivsus DNA tasemel, pannes B-rakkudes iga antikeha Fab antigeeni sidumise eest vahetult vastutavat osa (paratoopi) kokku kolmest varieeruva struktuuriga DNA lõigust (nn V(D)J rekombinatsioon). V(D)J rekombinatsioon on oluline ka T-rakkude retseptorite „kokkupanekuks“ ning selle protsessi mehhanismi uurimise eest sai 1987. aastal Nobeli auhinna füsioloogia ja meditsiini valdkonnas jaapani molekulaarbioloog Susumu Tonegawa.

## Viited
Raamistamine

**Raamistamine** (inglise keeles *framing*) on (poliit)kommunikatsiooni võte ja meetod, mille eesmärk on kujundada seda, kuidas mingeid probleeme või teemasid defineerida ning nendest mõelda. Raamistamisel esitletakse teadmisi ja informatsiooni valikuliselt, kasutades erinevaid metafoore, näiteid, kirjeldusi ja visuaale. Selle võtte kasutamisel soovitakse kaasata osasid gruppe (ja teemasid) ning välistada teisi, andes probleemile kindla suunitluse, kuidas seda peaks käsitlema ja lahendama.  

2016. aasta USA presidendi valimistel suutis Donald Trump edukalt raamistada Hillary Clintoni kui korrumpeerunud, moraalitu ja ebaausa kandidaadi, kelle poolt ei tohiks hääletada. Trump kasutas järjepidevalt erinevaid loosungeid (nagu "*Crooked Hillary*"), mis tugevdasid sellist raamistust. See aitas Trumpi edukusele kaasa, mõjutades osa valijaid Hillary vastu hääletama.

## Viited
Jaotussuhe

**Jaotussuhe** (*distributsioon*) on kontekstide hulk, milles keeleüksus võib esineda.

Leonard Bloomfield teoses "Language" (1933) tutvustab distributiivse analüüsi kahte mudelit:

* mittekontrastne jaotussuhe (lingv. samased osad, ühe foneemi variandid);
* kontrastne jaotussuhe (lingv. mittesamased osad foneetikas ja morfoloogias; nt: *jäär–määr–säär*).
Ekstensionaalsus

**Ekstensionaalsus** sünonüümsete keelendite asendatavus mingis kontekstis või keeles. 

Ekstensionaalsus tähendab loogikas ja filosoofias, et liitavaldis ekstensioon sõltub ainult koostisosade ekstensioonidest. Keel või teooria on ekstensiomaalne, kui liitväljendi osaks olevat väljendit saab asendada teise sama ekstensiooniga väljendiga, ilma et see mõjutaks liitväljendi ekstensiooni. Sama ekstensiooniga avaldisi koekstensionaalseteks.  

Paljud keelelised kontekstid on mitteekstensionaalsed, näiteks kaudne kõne ja võimalikkust kirjeldavad laused.

## Vaata ka

* Ekstensionaalne kontekst
Inkrementaalne poliitika

**Inkrementaalne poliitika**, ka peenäälestamine ja pisiparanduste poliitika (inglise keeles *incrementalism, incremental policy*) on arusaam poliitikakujundamisest, mis rõhutab eelmistele poliitikatele tuginemist ja sellest lähtuvalt väikeste muudatuste ja pisiparanduste läbiviimist. Selle aluseks on asjaolu, et poliitikakujundamise protsessides osaleb palju erinevaid gruppe ja tegutsejaid, kelle seisukohti ja vaatepunkte üritatakse arvesse võtta. 

Lisaks tuuakse inkrementaalses poliitikas välja, et poliitikate kujundajad teevad otsuseid piiratud informatsiooni, kindla ajaraami ja enda võimekuse kontekstis, mistõttu lihtsustatakse valikuvariante ja pakutavaid lahendusi, et võimalikult suur hulk inimesi oleks rahul. Seetõttu on läbiviidavad muudatused väikesed, sest see aitab vältida üleüldist rahulolematust ja poliitika läbikukkumist tervikuna.

## Viited
Mihkel Aren

**Mihkel Aren** (1899 Valga – 19. märts 1919 Orava) oli Eesti Vabadussõjas osalenud sõdur. 

## Elukäik

Aren oli pärit seitsmelapselisest perest. Mihkel Aren läks 17-aastaselt vabatahtlikult Vabadussõtta, kus pälvis hulljulguse eest hüüdnime väike kapral. Ta oli legend oma eluajal. Ta kuulus soomusrongi nr 1 meeskonda, mis osales 1919. aastal Tartu vabastamise lahingutes. Selle eest sai Aren ka Vabadusristi. Aren osales ka Paju lahingus.  

Ühe oma kuulsama kangelasteo sooritas Aren Voldi lahingus, kus soomusrongi dessant sattus kuulipildujatele alla ja eestlased ei saanud enam tule alt välja. Kohalikku maastiku hästi tundnud Aren luuras üksi vaenlase selja taha ja avas Lewise kuulipildujast tule, lüües sellega taganema rühmasuuruse üksuse. 

Mihkel Aren hukkus 1919. aastal ühes ohvriterohkemas märtsilahingus Orava mõisa juures. Pealetungil jäi ta vaenlaste kuulipildujatele alla. Mihkel Areni surnukeha said kaaslased kätte alles paar päeva hiljem. Ta oli külmunud jäässe ja tal oli rinnas viis kuulihaava. Mihkel Aren maeti Lähte kalmistule, kus tema haual asub suur metallrist, mis avati 18. novembril 2017. Tema hauda hooldab siiani Kaitseliidu Tartu malev.

## Viited
Sclerencoelia

***Sclerencoelia*** on seltsi tiksikulaadsed kuuluv seente perekond.

## Liike
**Sclerencoelia fascicularis* – kobarlõhkik, ka nahkjas kobarlõhkik

## Välislingid
*
Hahkhallitusliudik

**Hahkhallitusliudik** (*Botryotinia*) on seltsi tiksikulaadsed kuuluv seente perekond.

## Liike
**Botryotinia allii* – sibula hahkhallitus
**Botryotinia fuckeliana* – maasika hahkhallitus, põhjustab hahkhallitust ka kaunviljadel, tomatil, kurgil, paprikal, roosil, petuunial, peiulillel, priimulal, säntpoolial, fuksial, pelargoonil, krüsanteemil, levkoil, begoonial, alpikannil, astril, iirisel ja sparglil.
**Botryotinia narcissicola* – nartsissi hahkhallitus
**Botryotinia paeoniae* – pojengi hahkhallitus
**Botryotiniatis tulipae* – tulbi hahkhallitus

## Välislingid
*
Cenangium

***Cenangium*** on seltsi tiksikulaadsed kuuluv seente perekond.

## Liike
**[[Cenangium ferruginosum]]*

## Välislingid
*
Jalg-jänesepäss

**Jalg-jänesepäss** (*Pelloporus tomentosus*), ka viltjas pässik,	on liik seeni taelikuliste (*Hymenochaetaceae*) sugukonnast, taelikulaadsete (*Hymenochaetales*) seltsist.

Seen kasvab kuuse juurtel (näivalt – maapinnal), harvem kändudel ja elavatel tüvedel peamiselt jänesekapsa-kuusikuis; väga harva ka männil.

## Viited

## Välislingid
*
Vabadussõja mälestussammas Long Islandi Eesti Kodu territooriumil

**Vabadussõja mälestussammas Long Islandi Eesti Kodu territooriumil** (ehk **Langenute mälestussammas “Vaba Eesti Eest"**) on mälestusmärk Vabadussõjas langenutele, mis asub Ameerika Ühendriikides New Yorgi osariigis Long Islandi Eesti Kodu territooriumil. See avati 1965. aastal Long Islandi Eesti Võitlejate Ühingu eestvedamisel.

## Viited


## Välislingid
* Muis.ee fotoviide mälestussambast
* Foto ausamba avamisest
Hadres

**Hadres** on vald (*Marktgemeinde*) Austrias Alam-Austria liidumaal Hollabrunni ringkonnas.

Hadres asub Alam-Austria *[[Weinviertel]]i* piirkonnas, Pulkau orus. U. 8,99 % valla territooriumist on kaetud metsaga.

## Viited
IC50

**IC<sub>50</sub>** ehk poolmaksimaalne inhibeerimiskontsentratsioon on ensüümi pöörduva inhibiitori kontsentratsioon, mille juures ensümaatiliselt katalüüsitava reaktsiooni kiirus väheneb poole võrra. Lühend tuleneb sõnadest inhibiitor, kontsentratsioon (ingl k *<u>c</u>oncentration*) ja kiiruse muutumisest 50% võrra. Mida väiksem on aine IC50 väärtus, seda väiksemal kontsentratsioonil omab uuritav aine olulist toimet katsesüsteemile.

Mõistet kasutatakse biokeemias, farmakoloogias ja toksikoloogias ka laiemalt, iseloomustades näiteks retseptorit blokeeriva ligandi (antagonisti), rakkude jagunemist pidurdava (tsütostaatilise) või rakusurma esilekutsuva (tsütotoksilise) aine mõju katsesüsteemile. Laiemas mõistes tähistab IC50 seega toimeaine kontsentratsiooni, mille juuresolekul kahaneb süsteemis mõõdetav bioloogiline vastus poole võrra. IC50 mõõtühik vastab toimeaine kontsentratsiooni mõõtühikule (tüüpiliselt mol/dm3, kuid kasutatakse ka toimeaine massi ja reaktsioonisegu ruumala suhet vms). IC50 ei ole absoluutne ainet iseloomustav suurus, sest IC50 väärtus sõltub katsesüsteemi muudest komponentidest. Näiteks ensüümi inhibeerimisel sõltub inhibiitori IC50 väärtus katalüüsitavas reaktsioonis kasutatavast substraadist (st substraadi afiinsusest ensüümi suhtes) ning ka substraadi kontsentratsioonist.

Matemaatiliselt leitakse IC50 asemel sageli selle kümnendlogaritm (logIC50), lähendades inhibiitori juuresolekul mõõdetud ensümaatilise reaktsiooni doosi-vastuse kõverat sigmoidfunktsioonile. Funktsiooni käänupunkti x-telje koordinaat vastabki logIC50 väärtusele.

Pöördumatute ehk kovalentsete inhibiitorite puhul on õigem kasutada IC50 asemel teisi parameetreid, sest kovalentse sideme moodustumisel inhibiitori ja ensüümi vahel väheneb uuritavas süsteemis pidevalt vaba ensüümi hulk ning IC50 väärtus nihkub ajas inhibiitori üha madalamate kontsentratsioonide juurde, kuni kogu ensüüm on inhibiitoriga seotud. Samas on uuringuid, mis raporteerivad kovalentsete inhibiitorite IC50 väärtust konkreetse ettedefineeritud aja möödumisel ensümaatilise reaktsiooni käivitamisest. See võimaldab uuringu piires siiski võrrelda IC50 väärtuse alusel erinevate pöördumatute inhibiitorite toimet.

IC50-ga analoogne suurus on EC<sub>50</sub> (poolmaksimaalne efektiivne kontsentratsioon, ingl k *half-maximal* *effective concentration*), mida kasutatakse aktivaatorite ja agonistide jaoks. EC50 on toimeaine kontsentratsioon, mille juuresolekul katsesüsteem aktiveerub 50% ulatuses maksimaalselt võimalikust tasemest.

## Viited
Cylindrobasidium

***Cylindrobasidium*** on šampinjonilaadsete seltsi kuuluv perekond seeni.

## Liike
**[[Cylindrobasidium evolvens]]*

## Välislingid
*
Hankejuht

**Hankejuht** (ingl.k. *procurement manager; chief procurement officer; CPO*) on kvalifitseeritud töötaja, kelle ülesanne on ettevõtte, asutuse või organisatsiooni toimimiseks vajalike toodete ja teenuste vajaduste väljaselgitamine, strateegiliste hankeotsuste tarvis vajaliku teabe kogumine ja hankeprotsessi juhtimine kulude kokkuhoiu ja ressursside tõhusa kasutamise eesmärgil. 

Hankejuht on ettevõtte hangete valdkonna strateegiline juht, korraldades sise- ja välisklientide vajadustest ning ettevõtte ärihuvidest lähtuvat hanketegevust tootmise, kaubanduse ja teeninduse valdkonnas. Hanketegevus on ostutegevusest strateegilisem, pidades silmas eelkõige organisatsiooni vajaduste katmist kõikide ressurssidega, mida saab või on mõistlik hankida ainult väljastpoolt asutust. Hanketegevuse pikaajaline eesmärk on tagada tootmiseks ja äritegevuseks vajalike toorainete, materjalide, tootekomponentide ja valmistoodete olemasolu ning vajalike teenuste osutamine.

Hankejuht kavandab koos ettevõtte tegevjuhi, ostujuhi ja logistika- või tarneahelajuhiga asutuse hankestrateegia ja ostupoliitika. Ta teeb varude strateegilise analüüsi ning annab soovitusi varude juhtimise viiside ja meetodite rakendamiseks.

Hankejuht kaardistab ettevõtte tarnijaturgu, suhtleb tihedalt tarnijatega ja valib välja organisatsioonile kõige enam sobivad. Ta korraldab hanke läbiviimiseks vajalike hankedokumentide koostamise, osaleb nende koostamises ja sõlmib pikaajalisi hankelepinguid. Hankedokumentideks on enamasti toodete ja teenuste spetsifikatsioonid, pakkumiskutsed, infopäringud jms. 

Tarnijatega suheldes loob hankejuht pikaajalised ja vastastikku kasulikud tarnijasuhted. Ta sõlmib tarnijatega pikaajalisi hankelepinguid, mis määravad ära üldised koostöötingimused ja raamistiku organisatsioonide vahel. Olulisel kohal tema töös on tarnijate tegevuse mõõtmine ja hindamine. Ta korraldab tarnijate auditeerimist, kaasates vajadusel valdkonna eksperte.

Hankejuhi ja ettevõtte hankepersonali tööülesanded hõlmavad enamasti järgmisi valdkondi:

* hankevajaduste määratlemine;
* tarnijaturgude jälgimine;
* uute, konkurentsivõimeliste hankeallikate otsimine;
* hankeläbirääkimiste juhtimine; 
* hanketegevuse tulemuslikkuse mõõtmine ja sellest juhtkonna teavitamine;
* toote parima võimaliku kvaliteedi, hinna ja vajadusel teenuse kombinatsiooni tagamine;
* varude omamise kulude minimeerimine;
* tarnijate hindamine, parimate võimalike tarnijate valik;
* tarnijasuhete ja tarnijatega koostöö arendamine;
* osalemine toodete unifitseerimisel eesmärgiga vähendada ostetavate tooteartiklite arvu;
* tarbijanõudluse info liikumise soodustamine ja toetamine.

## Viited
Ostujuht

**Ostujuht** (ingl.k. *purchasing manager*) on professionaal, kes tegeleb organisatsioonis ostuprotsessi kõikide etappide haldamisega ja vastutab organisatsiooni varustamise eest vajalike toodete ja teenustega. Ühtlasi tegeleb ostujuht ettevõtte ostupersonali juhtimise ja tarnijate haldamisega. 

Ostutegevusest ja ostujuhtimisest räägitakse peamiselt  tootmis- ja kaubandusettevõtetes, kus materjale, valmistooteid ja teenuseid on vaja osta igapäevaselt, kattes ettevõtte tootmis- ja/või müügitegevuse vajadusi. Ostutegevuse peamine ülesanne ettevõttes on rahuldada välisklientide vajadusi, kelleks on tarneahela lõpus olev tarbija ja viimane edasimüüja tarneketis. Sama oluline on ka ettevõtte siseklientide, ehk tootmis-, müügi- ja muude allüksuste ning nende töötajate vajaduste rahuldamine tööks vajalike kaupade ja teenustega. Ostujuhi kui keskastmejuhi ja tippspetsialisti tööst sõltub ettevõtte konkurentsivõimelisus, turuosa suurus ja majanduslik edukus. 

Ostujuhi töö sisuks on korraldada ettevõtte ostutööd, sh osta ettevõtte tegevuseks vajalikke materjale, kaupu ja teenuseid õigel ajal, õige hinna- ja kvaliteedisuhtega, kasutades selleks optimaalselt  ressursse. Tema tähtsaks ametialaseks ülesandeks on tagada ettevõttele oma vastutusalas olevate materjalide, valmistoodete ja teenuste pidev saadavus.  

Ostujuht peab tundma süvitsi oma vastutusalas olevate toodete ja teenuste valdkonda, tarnijaturgu ja potentsiaalseid tarnijaid, nende tooteid ja/või teenuseid ning olema kursis turu muutumise võimalike trendidega. Ostujuht on vastutav tarnijasuhete, ostulepingute kvaliteedi, ostetavate kaupade ning teenuste hinna ja kvaliteedi suhte, ostukulude ja regulaarsete, ettevõtte vajadusi rahuldavate tarnete eest.  

Olulisel kohal on ettevõtte ostuorganisatsiooni  ja ostupersonali juhtimine ning arendamine, mis eeldab juhtimis- ja meeskonnatöö oskusi. Ostujuht korraldab oma alluvate tööd ja jälgib, et alluvad ning kaastöötajad järgivad ostuprotsessi kõiki reegleid ja teostavad ostutoiminguid vastavalt ettevõttes kehtestatud korrale, ostupoliitikatele ja ostueetilistele põhimõtetele. Ta teeb koostööd ettevõtte lao-, tootmis- ja müügiallüksuse ning organisatsiooni muude allüksustega. Ostujuht on üldjuhul aruandekohustuslane oma otsese ülemuse – hankejuhi või hanke(ostu)direktori ees. Alluvad, kelleks on ostuspetsialistid, ostukoordinaatorid, sisseostjad ja ostuassistendid vastutavad omakorda ostujuhi ees.